CELEX: 32013D0615(02)
Language: ro
Date: 2013-06-10 00:00:00
Title: Decizia de punere în aplicare a Comisiei din 10 iunie 2013 privind finanțarea programului de lucru din 2013 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”

15.6.2013   
            
            
               RO
            
            
               Jurnalul Oficial al Uniunii Europene
            
            
               C 170/38
            
         DECIZIA DE PUNERE ÎN APLICARE A COMISIEI
   din 10 iunie 2013
   privind finanțarea programului de lucru din 2013 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”
   2013/C 170/07
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1) (denumit în continuare „Regulamentul financiar”), în special articolul 84,
   având în vedere Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (2) (denumit în continuare „normele de aplicare”), în special articolul 94,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (3), în special articolul 12 alineatul (3),
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (4), în special articolul 2 alineatul (1) punctul (i),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (5), în special articolul 66 alineatul (1) literele (b) și (c),
   întrucât:
   
               (1)
            
            
               Regulamentul (CE) nr. 882/2004 prevede norme generale pentru desfășurarea controalelor oficiale în vederea verificării respectării normelor care vizează, în special, prevenirea, eliminarea sau reducerea la niveluri acceptabile a riscurilor care ar putea apărea pentru oameni și animale și garantarea practicilor loiale în comerțul cu hrană pentru animale și produse alimentare și protejarea intereselor consumatorilor. În conformitate cu articolul 51 din regulamentul menționat anterior, Comisia poate organiza cursuri de formare pentru personalul autorităților competente din statele membre responsabil pentru controalele oficiale menționate în regulamentul respectiv, iar accesul la aceste cursuri poate fi permis participanților din țări terțe, în special din țări în curs de dezvoltare. Cursurile respective includ, în special, formarea profesională în domeniul legislației Uniunii privind hrana pentru animale și produsele alimentare și al dispozițiilor privind sănătatea și bunăstarea animalelor.
            
         
               (2)
            
            
               Articolul 2 alineatul (1) litera (i) din Directiva 2000/29/CE privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate oferă instrumentul juridic pentru organizarea de cursuri în domeniul sănătății plantelor.
            
         
               (3)
            
            
               Programul „O formare mai bună pentru o hrană mai sigură” a fost instituit de Comisie în vederea atingerii obiectivelor stabilite în Regulamentul (CE) nr. 882/2004. Comunicarea Comisiei din 20 septembrie 2006 privind o formare mai bună pentru o hrană mai sigură (6) analizează opțiunile privind organizarea activităților de formare în viitor.
            
         
               (4)
            
            
               Prin urmare, ar trebui adoptat programul de lucru pentru anul 2013 privind formarea profesională în domeniul siguranței alimentelor și a hranei pentru animale, al sănătății și bunăstării animalelor și al sănătății plantelor, pentru implementarea programului „O formare mai bună pentru o hrană mai sigură” în statele membre.
            
         
               (5)
            
            
               Decizia 2008/544/CE a Comisiei din 20 iunie 2008 (7) a transformat „Agenția Executivă pentru Programul de Sănătate Publică” în „Agenția Executivă pentru Sănătate și Consumatori” (denumită în continuare „agenția”). Decizia C(2008) 4943 a Comisiei din 9 septembrie 2008 a delegat agenției anumite sarcini privind gestionarea și punerea în aplicare a programului legate de activitățile de formare profesională în domeniul siguranței alimentare desfășurate în temeiul Regulamentului (CE) nr. 882/2004 și al Directivei 2000/29/CE. Prin urmare, ar trebui să i se acorde agenției o subvenție pentru 2013 pentru finanțarea cheltuielilor de funcționare a activităților legate de programul „O formare mai bună pentru o hrană mai sigură”.
            
         
               (6)
            
            
               În conformitate cu articolul 84 din Regulamentul financiar și cu articolul 94 alineatul (1) din normele de aplicare, angajarea cheltuielilor din bugetul Uniunii Europene este precedată de o decizie de finanțare care stabilește elementele esențiale ale acțiunii care implică cheltuielile și care este adoptată de către instituție sau de către autoritățile împuternicite de aceasta.
            
         
               (7)
            
            
               Dat fiind că programul de lucru pentru anul 2013 reprezintă un cadru destul de detaliat, prezenta decizie constituie o decizie de finanțare în sensul articolului 94 alineatele (2) și (3) din normele de aplicare.
            
         
               (8)
            
            
               În scopul aplicării prezentei decizii, este necesar să se definească termenul „modificare semnificativă” în sensul articolului 94 alineatul (4) din normele de aplicare.
            
         
               (9)
            
            
               În conformitate cu articolul 92 din Regulamentul financiar, lichidarea, ordonanțarea și plata cheltuielilor trebuie să se efectueze în termenele stabilite în normele de aplicare. De asemenea, normele respective trebuie să specifice condițiile în care creditorii plătiți cu întârziere sunt îndreptățiți să primească o dobândă de întârziere contabilizată la linia din care s-a efectuat plata principală.
            
         
               (10)
            
            
               Prin urmare, prezenta decizie ar trebui să prevadă norme privind plata dobânzii de întârziere datorate pentru plățile efectuate cu întârziere legate de acțiunile incluse în programul de lucru pentru anul 2013,
            
         DECIDE:
   Articolul 1
   Se adoptă programul de lucru pentru implementarea în 2013 a programului „O formare mai bună pentru o hrană mai sigură”, conform anexei. Aceasta constituie o decizie de finanțare în sensul articolului 84 din Regulamentul financiar.
   Articolul 2
   (1)   Suma totală a contribuției financiare pentru punerea în aplicare a programului de lucru este de 16 170 000 EUR, ea urmând să fie asigurată din următoarele linii bugetare din bugetul general al Uniunii Europene pentru 2013:
   
               (a)
            
            
               linia bugetară 17 04 07 01: 14 200 000 EUR;
            
         
               (b)
            
            
               linia bugetară 17 04 04 01: 600 000 EUR;
            
         
               (c)
            
            
               linia bugetară 17 01 04 05: 200 000 EUR;
            
         
               (d)
            
            
               linia bugetară 17 01 04 31: 1 170 000 EUR.
            
         (2)   Suma prevăzută la alineatul (1) litera (d) se plătește Agenției Executive pentru Sănătate și Consumatori și constituie o subvenție de funcționare.
   (3)   Dobânda de penalizare datorată pentru plata cu întârziere poate fi plătită, de asemenea, din liniile bugetare menționate la alineatul (1) literele (a) și (b), în conformitate cu articolul 92 din Regulamentul financiar.
   Articolul 3
   Modificările cumulate ale alocărilor pentru acțiunile specifice care fac obiectul programului de lucru și care nu depășesc 20 % din contribuția financiară maximă prevăzută la articolul 2 alineatul (1) nu sunt considerate semnificative în sensul articolului 94 alineatul (4) din normele de aplicare, cu condiția să nu afecteze semnificativ natura și obiectivul programului de lucru.
   Ordonatorul de credite poate adopta astfel de modificări în conformitate cu principiul bunei gestiuni financiare și al proporționalității.
   
      Adoptată la Bruxelles, 10 iunie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 298, 26.10.2012, p. 1.
   
      (2)  JO L 362, 31.12.2012, p. 1.
   
      (3)  JO L 11, 16.1.2003, p. 1.
   
      (4)  JO L 169, 10.7.2000, p. 1.
   
      (5)  JO L 165, 30.4.2004, p. 1.
   
      (6)  COM(2006) 519 final, 20 septembrie 2006.
   
      (7)  JO L 173, 3.7.2008, p. 27.
   
      ANEXĂ
      
         Programul de lucru pentru anul 2013 privind formarea profesională în domeniul siguranței alimentelor și a hranei pentru animale, al sănătății și bunăstării animalelor și al sănătății plantelor în cadrul programului „O formare mai bună pentru o hrană mai sigură”
      
      1.1.   Introducere
      
      Prezentul program de lucru conține trei măsuri de punere în aplicare pentru anul 2013. Pe baza obiectivelor prevăzute în Regulamentul (CE) nr. 882/2004 și în Directiva 2000/29/CE, alocarea bugetului și principalele acțiuni sunt următoarele:
      1.2.   Achiziții (puse în aplicare în cadrul gestionării centralizate indirecte):
               
            
                  
                              1.2.1.
                           
                           
                              Formare: Contracte externe pentru executarea programului de formare profesională
                           
                        
               
                  14 800 000 EUR
               
            
                  
                              1.2.2.
                           
                           
                              Formare: Echipamente, instrumente și asistență IT, materiale promoționale, suporturi pentru informare și comunicare și conferințe
                           
                        
               
                  200 000 EUR
               
            
                  
                              1.3.
                           
                           
                              Alte acțiuni: Subvenție de funcționare pentru Agenția Executivă pentru Sănătate și Consumatori
                           
                        
               
                  1 170 000 EUR
               
            
                  TOTAL
               
               
                  16 170 000 EUR
               
            1.2.   Achiziții publice
      
      Pachetul bugetar global rezervat pentru contractele de achiziții publice în anul 2013 se ridică la 15 000 000 EUR.
      1.2.1.   Formare: Contract extern pentru executarea programului de formare profesională
      
      TEMEI JURIDIC
      Regulamentul (CE) nr. 882/2004, articolul 51 și articolul 66 alineatul (1) litera (b)
      Directiva 2000/29/CE, articolul 2 alineatul (1) litera (i)
      LINIA BUGETARĂ
      Linii bugetare: 17 04 07 01 și 17 04 04 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Pentru fiecare dintre chestiunile tehnice menționate mai jos se vor semna unul sau mai multe contracte directe sau contracte-cadru de prestare de servicii. Se estimează că se vor semna aproximativ 15 contracte directe sau specifice de prestare de servicii. Contractanții externi sunt implicați în principal în aspectele organizatorice și logistice ale activităților de formare profesională.
      OBIECTUL CONTRACTELOR PREVĂZUTE (DACĂ ESTE POSIBIL)
      Pentru 2013, activitatea de formare profesională în statele membre se va referi la următoarele teme:
      
                  Activități
               
               
                  Suma în EUR
               
            
                  HACCP
               
               
                  1 930 000
               
            
                  Sănătatea animală (albine și animale exotice)
               
               
                  1 240 000
               
            
                  Controlul aditivilor alimentari
               
               
                  1 085 000
               
            
                  Controlul reziduurilor de medicamente de uz veterinar
               
               
                  855 000
               
            
                  Evaluarea riscurilor
               
               
                  880 000
               
            
                  Planuri de urgență și controlul bolilor
               
               
                  1 090 000
               
            
                  Controlului encefalopatiilor spongiforme transmisibile
               
               
                  515 000
               
            
                  Supravegherea în cazul riscurilor fitosanitare noi și emergente
               
               
                  600 000
               
            
                  Sprijin pentru auditurile globale ale Uniunii
               
               
                  855 000
               
            
                  Produsele de protecție a plantelor (autorizare și utilizare durabilă)
               
               
                  1 165 000
               
            
                  Igiena produselor alimentare și controale la nivelul producției primare
               
               
                  975 000
               
            
                  Igiena produselor alimentare și flexibilitate
               
               
                  1 165 000
               
            
                  Noi tehnici de investigație în domeniul produselor alimentare
               
               
                  615 000
               
            
                  RASFF
               
               
                  600 000
               
            
                  Controlul producției de material seminal și de embrioni
               
               
                  640 000
               
            
                  Alte aspecte și studii, conferințe, asistență, instrumente de învățare și evaluări legate de sănătatea și bunăstarea animalelor, sănătatea plantelor și siguranța alimentară
               
               
                  590 000
               
            
                  TOTAL
               
               
                  14 800 000
               
            EXECUȚIE
      Suma de 14 620 000 EUR [finanțarea măsurilor în domeniul siguranței alimentare în temeiul Regulamentului (CE) nr. 882/2004 și al Directivei 2000/29/CE] va fi gestionată și executată de către Agenția Executivă pentru Sănătate și Consumatori (Decizia 2008/544/CE a Comisiei). Suma restantă de 180 000 EUR va fi utilizată de Comisie pentru a finanța studii, conferințe și evaluări.
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ între mai și septembrie, astfel încât contractele să poată fi semnate în cursul anului 2013.
      SUMĂ ORIENTATIVĂ PENTRU CEREREA DE OFERTE
      14 800 000 EUR
      1.2.2.   Formare: Echipamente, instrumente și asistență IT, materiale promoționale, suporturi pentru informare și comunicare și conferințe
      
      TEMEI JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 01 04 05
      NUMĂRUL ORIENTATIV ȘI TIPUL CONTRACTELOR PREVĂZUTE
      Se estimează că se vor încheia aproximativ 2 contracte specifice bazate pe contracte-cadru existente.
      OBIECTUL CONTRACTELOR PREVĂZUTE (DACĂ ESTE POSIBIL)
      Din acest buget urmează să se finanțeze acțiuni care urmăresc să organizeze programe de formare profesională, echipamente, instrumente și asistență IT și de învățare electronică (e-learning), materiale promoționale, suporturi pentru informare și comunicare și conferințe.
      EXECUȚIE
      Această acțiune va fi pusă în aplicare direct de DG Sănătate și Consumatori.
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ între mai și octombrie
      SUMĂ ORIENTATIVĂ PENTRU CEREREA DE OFERTE
      200 000 EUR
      1.3.   Alte acțiuni: Subvenție de funcționare pentru Agenția Executivă pentru Sănătate și Consumatori
      
      TEMEI JURIDIC
      Regulamentul (CE) nr. 58/2003 al Consiliului, în special articolul 12 alineatul (3)
      LINIA BUGETARĂ
      Linia bugetară: 17 01 04 31
      SUMA
      1 170 000 EUR
      DESCRIEREA ȘI OBIECTIVUL MĂSURII DE PUNERE ÎN APLICARE
      Acest buget finanțează subvenția de funcționare a agenției pe anul 2013 pentru programele de la linia bugetară „Perspective financiare rubrica 2”. Linia bugetară 17 01 04 31 finanțează subvenția de funcționare a agenției pe anul 2013 pentru partea legată de programul „O formare mai bună pentru o hrană mai sigură”. În conformitate cu articolul 12 alineatul (3) din Regulamentul (CE) nr. 58/2003 al Consiliului, subvenția de funcționare trebuie să provină din alocarea financiară pentru programele Uniunii gestionate de agenție. În bugetul pe 2013 au fost create două linii bugetare separate pentru plata subvenției către agenție, una pentru programele de la rubrica 2 și cealaltă pentru programele de la rubrica 3b din Perspectivele financiare.